Üpris oluline raamat on kindlasti suur alamsorbi-saksa sõnaraamat, Manfred Starosta koostatud Dolnoserbsko-nimski słownik. Vastupidine sõnaraamat (saksa-alamsorbi) on veel tegemisel, hetkel saab seda (väga mugavalt muide) kasutada internetis. Päris korralik sõnaraamat on, märksõnu on umbes 45000, seega umbes pool täiendatud Kibbermanni mahust. Lisaks sõnadele on selles veel seletusi alamsorbi keele ortograafiast ja hääldusest ning ulatuslikud käänamis- ja pööramistabelid.